બીજી તરફ, બહુમુખી પ્રતિભા ધરાવતો એક્ટર કમલ હસન છે, પડકારજનક ભૂમિકાઓ ભજવવા માટે જાણીતા કમલ હસન રજનીકાંત જેટલો બહોળો ચાહક વર્ગ ધરાવતા નથી, પણ કરુણરસથી ભરપૂર ભૂમિકાઓ અદભૂત રીતે ભજવે છે. તેમણે અગાઉ ક્યારેય રજનીકાંતની જેમ રાજકારણમાં પ્રવેશવાની ઈચ્છા પણ દર્શાવી ન હતી, જો કે તે અગાઉ દ્રવિડ વિચારસરણીના સમર્થક રહ્યા છે. આ ઉપરાંત તે રેશનાલિસ્ટ મુવમેન્ટ અને પ્રગતિશીલ વિચારોના પુરસ્કર્તા પણ રહ્યા છે. ગયા વર્ષે કમલ હસને રાજકારણમાં પ્રવેશ માટે ઈચ્છા જાહેર કરી અને પોતાની જાતને વાસ્તવવાદી રાજકારણી તરીકે રજૂ કરી. તેમને પક્ષનું નામ મક્કલ નેતી મૈયમ (પિપલ્સ જસ્ટિસ સેન્ટર) રાખ્યું. કમલ હસન કમ્યુનલ પોલિટિક્સનો ખુલ્લેઆમ વિરોધ કરે છે. અને ભાજપના વિરોધી છે. કમલ હસને ખેડૂતોની આર્થિક અવદશા, નદીઓના પાણીની વહેંચણી, પર્યાવરણ જેવા મુદ્દે બોલતા રહ્યાં.